A Kisalföld.hu számolt be róla, hogy a győri Interspar kínai éttermében már robot szolgálja fel az ételt, ami a külföldi országokban ugyan már egyre elterjedtebb jelenség, de hazánkban még nem nagyon láthattunk ilyet.

Az Emy névre keresztelt szerkezet a készételt szállítja ki a vendégeknek, miután azok leadták a rendelést, és a szakács is elkészült a finomsággal. A mellkasába épített vezérlőpulton állítják be, hová vigye az ételt, és angolul beszél. A beépített érzékelőknek köszönhetően érzékeli a tárgyakat, így az asztalokat, székeket, embereket, azokat kikerülni, vagy megáll. Fizetni még egyelőre a pénztárnál lehet, nem nála.

Emy valójában a Suzhou Pangolin gyártó éttermi robotja, amiből többféle modell is elérhető a piacon. A cég 2004 óta fejleszt éttermi robotokat, az egyik legnagyobb gyártónak számítanak ezen a területen.

(Kiemelt fotó: MTI / Krizsán Csaba)